Psicologa denuncia cazus di práticas sexual entre alunas y alunos na Liceus di Cabo Verde
Ê si ki tcheu menininhas di 10 a 17 anos ta xinti oji en dia ora ki kolegas di scola goza kos pamodi es ê virgen... Y ku medu di “gozu” es ta aceita “perdi virgindade” ku un colega dentu di caza di banho di Liceus di Cabo Berde, principalmente di Liceus di Praia.
Ki sta fazi es denuncia ê Kika Freire, psicologa brazilera ki ten stadu ta sigui di pertu es “infancia e adolescencia em risco” . Ê fla o siguinti:
"Muitas vezes uma menina é colocada com um ou dois colegas de sala dentro da casa de banho e ela precisa de escolher com quem vai perder a virgindade. São situações que acontecem dentro dos liceus da Praia e que ficam por isso mesmo. Essas situações são relatadas no ano seguinte, não é no momento"
Kel li ê un situason ki debi preocupa tantu pais y encarregados di educason komu proprio direson di scolas y Ministerio di educason pamodi espasu escolar ka debi ser lugar di iniciason sexual.
Espasu fizico di scolas ê un espasu publico y pedagógico undi nos kriansas y adolescentes ta pasa tcheu parti di ses tempu y undi en ves di “goza” ku kumpenheru ou “inicia na sexo” es debia prendi kes principios bazicos di konvivivencia , etica y ruspetu pa kumpanheru.
Enxina un aluno ka ta limita so a sala d’aula , mas a tudo kel estrutura y kel “ambiente” ki ta rodia scola. Responsavel pa es “ambiente” y “estrutura” ê gestor di scola y pa Kika Freire nes pontu es ten stadu ta fadja.
Kuantu a “gozu” di studantes pa kes kolegas ki inda ê virgen kel li ta txomadu oji en dia “bullying” ( di verbo inglez “bully” (tiranizar, oprimir, ameaçar, amedrontar)... Na scola ê ta difini kes alunos ou alunas + “balentis” ou “ evoluidas” ki ta trosa di kes kolegas ki es ta kré trata komu inferior... Ê un situason ki Ministerio di Educason també ten ki investiga, di mesmu forma ki es debi investiga es cazus di “atividades sexual” ki pa alen di gravidez precoce podi pruvoka txeu danos fizico y mental na kriansas ou adolescentes sen preparason. Mai ku pai també debi sta atentu... fonte:ok
por_Latn kea_Latn kea_Latn por_Latn kea_Latn kea_Latn kea_Latn kea_Latn